Ericu950/Stoicheia-meter-silver huggingface dataset:
οἱ δὲ τοῦτο Ἀριστίππου φασί .
φωνήσας ποτέ , ἰὼ ἄνθρωποι ,  καὶ  συνελθόντων , καθίκετο τῇ βακτηρίᾳ , εἰπών , ἀνθρώπους ἐκάλεσα , οὐ καθάρματα , ὥς φησιν Ἑκάτων ἐν τῷ πρώτῳ τῶν Χρειῶν .
φασὶ δὲ καὶ Ἀλέξανδρον εἰπεῖν ὡς εἴπερ Ἀλέξανδρος μὴ ἐγεγόνειν , ἠθέλησα ἂν Διογένης γενέσθαι 0 .
ἀναπήρους ἔλεγεν οὐ τοὺς κωφοὺς καὶ τυφλούς , ἀλλὰ τοὺς μὴ ἔχοντας πήραν .
εἰσελθών ποτε ἡμιξύρητος εἰς νέων συμπόσιον , καθά φησι Μητροκλῆς ἐν ταῖς Χρείαις , πληγὰς ἔλαβε ·
μετὰ δὲ ἐγγράψας τὰ ὀνόματα εἰς λεύκωμα τῶν πληξάντων περιῄει ἐξημμένος , ἕως αὐτοὺς ὕβρει περιέθηκε καταγινωσκομένους καὶ ἐπιπληττομένους .
ἔλεγεν ἑαυτὸν κύνα εἶναι τῶν ἐπαινουμένων , ἀλλὰ μηδένα τολμᾶν τῶν ἐπαινούντων συνεξιέναι ἐπὶ τὴν θήραν .
πρὸς τὸν εἰπόντα , Πύθια νικῶ ἄνδρας , ἐγὼ μὲν οὖν , εἶπεν , ἄνδρας , σὺ δ ἀνδράποδα 0 1 .
πρὸς τοὺς εἰπόντας , γέρων εἶ καὶ λοιπὸν ἄνες , τί δέ , ἔφη , εἰ δόλιχον ἔτρεχον , πρὸς τῷ τέλει ἔδει με ἀνεῖναι καὶ μὴ μᾶλλον ἐπιτεῖναι ;
κληθεὶς ἐπὶ δεῖπνον οὐκ ἔφη παρέσεσθαι ·
μη δὲ γὰρ πρῴην αὐτῷ χάριν ἐγνωκέναι .
γυμνοῖς ποσὶ χιόνα ἐπάτει καὶ τ ἄλλα ὅσα ἄνω προείρηται ·
καὶ ὠμὰ δὲ κρέα ἐπεχείρησε φαγεῖν , ἀλλ οὐ διῴκησε .
κατέλαβέ ποτε Δημοσθένην τὸν ῥήτορα ἐν πανδοκείῳ ἀριστῶντα .
τοῦ δ ὑποχωροῦντος , τοσούτῳ μᾶλλον , ἔφη , ἔσῃ ἐν τῷ πανδοκείῳ .
ξένων δέ ποτε θεάσασθαι θελόντων Δημοσθένην , τὸν μέσον δάκτυλον ἐκτείνας , οὗτος ὑμῖν , ἔφη , ἐστὶν ὁ Ἀθηναίων δημαγωγός .
ἐκβαλόντος δ ἄρτον τινὸς καὶ αἰσχυνομένου ἀνελέσθαι , βουλόμενος αὐτὸν νουθετῆσαι , κεράμου τράχηλον δήσας ἔσυρε διὰ τοῦ Κεραμεικοῦ .
μιμεῖσθαι ἔλεγε τοὺς χοροδιδασκάλους ·
καὶ γὰρ ἐκείνους ὑπὲρ τόνον ἐνδιδόναι ἕνεκα τοῦ τοὺς λοιποὺς ἅψασθαι τοῦ προσήκοντος τόνου 0 .
τοὺς πλείστους ἔλεγε παρὰ δάκτυλον μαίνεσθαι ·
ἐὰν οὖν τις τὸν μέσον προτείνας πορεύηται , δόξει τῳ μαίνεσθαι , ἐὰν δὲ τὸν λιχανόν , οὐκέτι 0 1 .
τὰ πολλοῦ ἄξια τοῦ μηδενὸς ἔλεγε πιπράσκεσθαι καὶ ἔμπαλιν ·
ἀνδριάντα γοῦν τρισχιλίων πιπράσκεσθαι , χοίνικα δ ἀλφίτων δύο χαλκῶν 0 .
τῷ πριαμένῳ αὐτὸν Ξενιάδῃ φησί , ἄγε ὅπως τὸ προσταττόμενον ποιήσεις .
τοῦ δ εἰπόντος , ἄνω ποταμῶν χωροῦσι παγαί , εἰ δὲ ἰατρὸν ἐπρίω νοσῶν , οὐκ ἄν , ἔφη , αὐτῷ ἐπείθου , ἀλλ εἶπες ἂν ὡς ἄνω ποταμῶν χωροῦσι παγαί ;
ἤθελέ τις παρ αὐτῷ φιλοσοφεῖν ·
ὁ δέ οἱ σαπέρδην δοὺς ἐκέλευσεν ἀκολουθεῖν .
ὡς δ ὑπ αἰδοῦς ῥίψας ἀπῆλθε , μετὰ χρόνον ὑπαντήσας αὐτῷ καὶ γελάσας λέγει , τὴν σὴν καὶ ἐμὴν φιλίαν σαπέρδης διέλυσε .
διοκλῆς δ οὕτως ἀναγράφει .
εἰπόντος τινὸς αὐτῷ , ἐπίταττε ἡμῖν , Διόγενες , ἀπαγαγὼν αὐτὸν ἡμιωβολίου τυρὸν ἐδίδου φέρειν ·
ἀρνησαμένου δέ , τὴν σήν , ἔφη , καὶ ἐμὴν φιλίαν ἡμιωβολίου τυρίδιον διαλέλυκε .
θεασάμενός ποτε παιδίον ταῖς χερσὶ πῖνον ἐξέρριψε τῆς πήρας τὴν κοτύλην , εἰπών , παιδίον με νενίκηκεν εὐτελείᾳ .
ἐξέβαλε δὲ καὶ τὸ τρυβλίον , ὁμοίως παιδίον θεασάμενος , ἐπειδὴ κατέαξε τὸ σκεῦος , τῷ κοίλῳ τοῦ ψωμίου τὴν φακῆν ὑποδεχόμενον .
συνελογίζετο δὲ καὶ οὕτως ·
τῶν θεῶν ἐστι πάντα ·
φίλοι δὲ οἱ σοφοὶ τοῖς θεοῖς 0 ·
κοινὰ δὲ τὰ τῶν φίλων 0 .
πάντ ἄρα ἐστὶ τῶν σοφῶν .
θεασάμενός ποτε γυναῖκα ἀσχημονέστερον τοῖς θεοῖς προσπίπτουσαν , βουλόμενος αὐτῆς περιελεῖν τὴν δεισιδαιμονίαν , καθά φησι Ζωίλος ὁ Περγαῖος , προσελθὼν εἶπεν , οὐκ εὐλαβῇ , ὦ γύναι , μή ποτε θεοῦ ὄπισθεν ἑστῶτοσ  πάντα γάρ ἐστιν αὐτοῦ πλήρη  ἀσχημονήσῃς ;
τῷ Ἀσκληπιῷ ἀνέθηκε πλήκτην , ὃς τοὺς ἐπὶ στόμα πίπτοντας ἐπιτρέχων συνέτριβεν .
Εἰώθει δὲ λέγειν τὰς τραγικὰς ἀρὰς αὐτῷ συνηντηκέναι ·
εἶναι γοῦν ἄπολις , ἄοικος , πατρίδος ἐστερημένος , πτωχός , πλανήτης , βίον ἔχων τοὐφ ἡμέραν .
ἔφασκε δ ἀντιτιθέναι τύχῃ μὲν θάρσος , νόμῳ δὲ φύσιν , πάθει δὲ λόγον 0 1 .
ἐν τῷ Κρανείῳ ἡλιουμένῳ αὐτῷ Ἀλέξανδρος ἐπιστάς φησιν , αἴτησόν με ὃ θέλεις .
καὶ ὅς , ἀποσκότησόν μου , φησί .
μακρά τινος ἀναγινώσκοντος καὶ πρὸς τῷ τέλει τοῦ βιβλίου ἄγραφόν τι παραδείξαντος θαρρεῖτε , ἔφη , ἄνδρες ·
γῆν ὁρῶ .
πρὸς τὸν συλλογισάμενον ὅτι κέρατα ἔχει , ἁψάμενος τοῦ μετώπου , ἐγὼ μέν , ἔφη , οὐχ ὁρῶ .
ὁμοίως καὶ πρὸς τὸν εἰπόντα ὅτι κίνησις οὐκ ἔστιν , ἀναστὰς περιεπάτει 0 .
πρὸς τὸν λέγοντα περὶ τῶν μετεώρων , ποσταῖος , ἔφη , πάρει ἀπὸ τοῦ οὐρανοῦ ;
εὐνούχου μοχθηροῦ ἐπιγράψαντος ἐπὶ τὴν οἰκίαν , μηδὲν εἰσίτω κακόν , ὁ οὖν κύριος , ἔφη , τῆς οἰκίας ποῦ εἰσέλθῃ ;
τῷ μύρῳ τοὺς πόδας ἀλειψάμενος ἔφη ἀπὸ μὲν τῆς κεφαλῆς εἰς τὸν ἀέρα ἀπιέναι τὸ μύρον , ἀπὸ δὲ τῶν ποδῶν εἰς τὴν ὄσφρησιν 0 .
ἀξιούντων Ἀθηναίων μυηθῆναι αὐτὸν καὶ λεγόντων ὡς ἐν ᾅδου προεδρίας οἱ μεμυημένοι τυγχάνουσι , γελοῖον , ἔφη , εἰ Ἀγησίλαος μὲν καὶ Ἐπαμεινώνδας ἐν τῷ βορβόρῳ διάξουσιν , εὐτελεῖς δέ τινες μεμυημένοι ἐν ταῖς μακάρων νήσοις ἔσονται 0 .
πρὸς τοὺς ἑρπύσαντας ἐπὶ τὴν τράπεζαν μῦς , ἰδού , φησί , καὶ Διογένης παρασίτους τρέφει .
πλάτωνος εἰπόντος αὐτὸν κύνα , ναί , ἔφη 0 ·
ἐγὼ γὰρ ἐπανῆλθον ἐπὶ τοὺς πεπρακότας .
ἐκ τοῦ βαλανείου ἐξιὼν τῷ μὲν πυθομένῳ εἰ πολλοὶ ἄνθρωποι λοῦνται , ἠρνήσατο ·
τῷ δ , εἰ πολὺς ὄχλος , ὡμολόγησε 0 .
πλάτωνος ὁρισαμένου , Ἄνθρωπός ἐστι ζῷον δίπουν ἄπτερον , καὶ εὐδοκιμοῦντος , τίλας ἀλεκτρυόνα εἰσήνεγκεν αὐτὸν εἰς τὴν σχολὴν καί φησιν , οὗτός ἐστιν ὁ Πλάτωνος ἄνθρωπος .
ὅθεν τῷ ὅρῳ προσετέθη τὸ πλατυώνυχον .
πρὸς τὸν πυθόμενον ποίᾳ ὥρᾳ δεῖ ἀριστᾶν , εἰ μὲν πλούσιος , ἔφη , ὅταν θέλῃ 0 ·
εἰ δὲ πένης , ὅταν ἔχῃ 0 .
ἐν Μεγάροις ἰδὼν τὰ μὲν πρόβατα τοῖς δέρμασιν ἐσκεπασμένα , τοὺς δὲ παῖδας αὐτῶν γυμνούς , ἔφη , λυσιτελέστερόν ἐστι Μεγαρέως κριὸν εἶναι ἢ υἱόν 0 .
πρὸς τὸν ἐντινάξαντα αὐτῷ δοκόν , εἶτα εἰπόντα , φύλαξαι , πάλιν γάρ με , ἔφη , παίειν μέλλεις ;
ἔλεγε τοὺς μὲν δημαγωγοὺς ὄχλου διακόνους , τοὺς δὲ στεφάνους δόξης ἐξανθήματα 0 .
λύχνον μεθ ἡμέραν ἅψας περιῄει λέγων ἄνθρωπον ζητῶ .
εἱστήκει ποτε κατακρουνιζόμενος ·
τῶν δὲ περιεστώτων ἐλεούντων , παρὼν Πλάτων ἔφη , εἰ βούλεσθ αὐτὸν ἐλεῆσαι , ἀπόστητε , ἐνδεικνύμενος φιλοδοξίαν αὐτοῦ .
ἐντρίψαντος αὐτῷ κόνδυλόν τινος , Ἡράκλεις , ἔφη , οἷόν με χρῆμ ἐλάνθανε τὸ μετὰ περικεφαλαίας περιπατεῖν 0 .
ἀλλὰ καὶ Μειδίου κονδυλίσαντος αὐτὸν καὶ εἰπόντος , τρισχίλιαί σοι κεῖνται ἐπὶ τῇ τραπέζῃ , τῇ ἑξῆς πυκτικοὺς λαβὼν ἱμάντας καὶ καταλοήσας αὐτὸν ἔφη , τρισχίλιαί σοι κεῖνται ἐπὶ τῇ τραπέζῃ .
λυσίου τοῦ φαρμακοπώλου πυθομένου εἰ θεοὺς νομίζει , πῶς δέ , εἶπεν , οὐ νομίζω , ὅπου καὶ σὲ θεοῖς ἐχθρὸν ὑπολαμβάνω ;
οἱ δὲ Θεόδωρον εἰπεῖν τοῦτο 0 .
ἰδών τινα περιρραινόμενον ἐπεῖπεν , ὦ κακόδαιμον , οὐκ ἐπίστασαι ὅτι ὥσπερ τῶν ἐν γραμματικῇ ἁμαρτημάτων περιρραινόμενος οὐκ ἂν ἀπαλλαγείης , οὕτως οὐ δὲ τῶν ἐν τῷ βίῳ 0 ;
ἐνεκάλει τοῖς ἀνθρώποις περὶ τῆς εὐχῆς , αἰτεῖσθαι λέγων αὐτοὺς ἀγαθὰ τὰ αὐτοῖς δοκοῦντα καὶ οὐ τὰ κατ ἀλήθειαν .
πρὸς δὲ τοὺς περὶ τὰ ὀνείρατα ἐπτοημένους ἔλεγεν ὡς ὑπὲρ ὧν μὲν πράττουσιν ὕπαρ , οὐκ ἐπιστρέφονται , ὑπὲρ ὧν δὲ καθεύδοντες φαντασιοῦνται , πολυπραγμονοῦσιν .
ὀλυμπίασι τοῦ κήρυκος ἀνειπόντος , νικᾷ Διώξιππος ἄνδρας , οὗτος μὲν δὴ ἀνδράποδα , ἄνδρας δ ἐγώ 0 1 .
ἠγαπᾶτο δὲ καὶ πρὸς Ἀθηναίων ·
μειρακίου γοῦν τὸν πίθον αὐτοῦ συντρίψαντος , τῷ μὲν πληγὰς ἔδοσαν , ἐκείνῳ δὲ ἄλλον παρέσχον .
φησὶ δὲ Διονύσιος ὁ στωικὸς ὡς μετὰ Χαιρώνειαν συλληφθεὶς ἀπήχθη πρὸς Φίλιππον ·
καὶ ἐρωτηθεὶς ὅστις εἴη , ἀπεκρίνατο , κατάσκοπος τῆς σῆς ἀπληστίας ·
ὅθεν θαυμασθεὶς ἀφείθη .
ἀλεξάνδρου ποτὲ πέμψαντος ἐπιστολὴν πρὸς Ἀντίπατρον εἰς Ἀθήνας διά τινος Ἀθλίου , παρὼν ἔφη ·
ἄθλιος παρ ἀθλίου δι ἀθλίου πρὸς ἄθλιον 0 .
περδίκκου ἀπειλήσαντος , εἰ μὴ ἔλθοι πρὸς αὐτόν , ἀποκτενεῖν , ἔφη , οὐδὲν μέγα 0 ·
καὶ γὰρ κάνθαρος καὶ φαλάγγιον τοῦτ ἂν πράξειεν ·
ἐκεῖνο δὲ μᾶλλον ἀπειλεῖν ἠξίου ὡς εἰ καὶ χωρὶς ἐμοῦ ζήσαι , εὐδαιμόνως ζήσοιτο .
ἐβόα πολλάκις λέγων τὸν τῶν ἀνθρώπων βίον ῥᾴδιον ὑπὸ τῶν θεῶν δεδόσθαι , ἀποκεκρύφθαι δ αὐτῶν ζητούντων μελίπηκτα καὶ μύρα καὶ τὰ παραπλήσια .
ὅθεν πρὸς τὸν ὑπὸ τοῦ οἰκέτου ὑποδούμενον , οὔπω , εἶπε , μακάριος εἶ , ἂν μή σε καὶ ἀπομύξῃ ·
τοῦτο δ ἔσται πηρωθέντι σοι τὰς χεῖρας .
θεασάμενός ποτε τοὺς ἱερομνήμονας τῶν ταμιῶν τινα φιάλην ὑφῃρημένον ἀπάγοντας ἔφη , οἱ μεγάλοι κλέπται τὸν μικρὸν ἀπάγουσι .
θεασάμενός ποτε μειράκιον λίθους βάλλον ἐπὶ σταυρόν , εὖγε , εἶπε , τεύξῃ γὰρ τοῦ σκοποῦ .
πρὸς τὰ περιστάντα μειράκια καὶ εἰπόντα , βλέπωμεν μὴ δάκῃ ἡμᾶς , θαρρεῖτε , ἔφη , παιδία ·
κύων τευτλία οὐκ ἐσθίει .
πρὸς τὸν ἐπὶ τῇ λεοντῇ θρυπτόμενον , παῦσαι , ἔφη , τὰ τῆς ἀρετῆς στρώματα καταισχύνων .
πρὸς τὸν μακαρίζοντα Καλλισθένην καὶ λέγοντα ὡς πολυτελῶν παρ Ἀλεξάνδρῳ μετέχει , κακοδαίμων μὲν οὖν ἐστιν , εἶπεν , ὃς καὶ ἀριστᾷ καὶ δειπνεῖ ὅταν Ἀλεξάνδρῳ δόξῃ .
χρημάτων δεόμενος ἀπαιτεῖν ἔλεγε τοὺς φίλους , οὐκ αἰτεῖν .
ἐπ ἀγορᾶς ποτε χειρουργῶν , εἴθε , ἔφη , καὶ τὴν κοιλίαν ἦν παρατρίψαντα μὴ πεινῆν .
μειράκιον θεασάμενος μετὰ σατραπῶν ἐπὶ δεῖπνον ἀπιόν , ἀποσπάσας πρὸς τοὺς οἰκείους ἀπήγαγε καὶ ἐκέλευσε τηρεῖν .
πρὸς τὸ κεκοσμημένον μειράκιον πυθόμενόν τι ἔφη οὐ πρότερον λέξειν αὐτῷ , εἰ μὴ ἀνασυράμενος δείξειε πότερον γυνή ἐστιν ἢ ἀνήρ .
πρὸς τὸ κοτταβίζον ἐν τῷ βαλανείῳ μειράκιόν φησιν , ὅσῳ βέλτιον , τοσούτῳ χεῖρον 0 1 .
ἐν δείπνῳ προσερρίπτουν αὐτῷ τινες ὀστάρια ὡς κυνί 0 ·
καὶ ὃς ἀπαλλαττόμενος προσεούρησεν αὐτοῖς ὡς κύων 0 .
τοὺς ῥήτορας καὶ πάντας τοὺς ἐνδοξολογοῦντας τρισανθρώπους ἀπεκάλει ἀντὶ τοῦ τρισαθλίους 0 .
τὸν ἀμαθῆ πλούσιον πρόβατον εἶπε χρυσόμαλλον .
θεασάμενος ἐπὶ ἀσώτου οἰκίᾳ ἐπιγεγραμμένον , πράσιμος , ᾔδειν , εἶπεν , ὅτι οὕτω κραιπαλῶσα ῥᾳδίως ἐξεμέσοις τὸν κεκτημένον .
πρὸς τὸ καταιτιώμενον μειράκιον τὸ πλῆθος τῶν ἐνοχλούντων , παῦσαι γάρ , ἔφη , καὶ σὺ τὰ δείγματα τοῦ πασχητιῶντος περιφέρων 0 .
πρὸς τὸ ῥυπαρὸν βαλανεῖον , οἱ ἐνθάδε , ἔφη , λουσάμενοι ποῦ λοῦνται ;
παχέος κιθαρῳδοῦ πρὸς πάντων μεμφομένου αὐτὸς μόνος ἐπῄνει ·
ἐρωτηθεὶς δὲ διὰ τί , ἔφη , ὅτι τηλικοῦτος ὢν κιθαρῳδεῖ καὶ οὐ λῃστεύει 0 .
τὸν κιθαρῳδὸν ἀεὶ καταλειπόμενον ὑπὸ τῶν ἀκροατῶν ἠσπάσατο , χαῖρε ἀλέκτορ ·
τοῦ δὲ εἰπόντος , διὰ τί 0 ;
ὅτι , ἔφη , ᾅδων πάντας ἐγείρεις 0 .
μειρακίου ἐπιδεικνυμένου πληρώσας τὸ προκόλπιον θέρμων ἀντικρὺ ἔκαπτε ·
τοῦ δὲ πλήθους εἰς αὐτὸν ἀφορῶντος θαυμάζειν ἔφη πῶς ἐκεῖνον ἀφέντες εἰς αὐτὸν ὁρῶσι .
λέγοντος δ αὐτῷ τινος ἰσχυρῶς δεισιδαίμονος , μιᾷ πληγῇ τὴν κεφαλήν σου διαρρήξω , ἐγὼ δέ γε , εἶπε , πταρὼν ἐξ ἀριστερῶν τρέμειν σε ποιήσω .
ἡγησίου παρακαλοῦντος χρῆσαί τι αὐτῷ τῶν συγγραμμάτων , μάταιος , ἔφη , τυγχάνεις , ὦ Ἡγησία , ὃς ἰσχάδας μὲν γραπτὰς οὐχ αἱρῇ , ἀλλὰ τὰς ἀληθινάς ·
ἄσκησιν δὲ παριδὼν τὴν ἀληθινὴν ἐπὶ τὴν γεγραμμένην ὁρμᾷς 0 .
πρός τε τὸν ὀνειδίσαντα αὐτῷ τὴν φυγήν , ἀλλὰ τούτου γ ἕνεκεν , εἶπεν , ὦ κακόδαιμον , ἐφιλοσόφησα .
καὶ πάλιν εἰπόντος τινός , Σινωπεῖς σου φυγὴν κατέγνωσαν , ἐγὼ δέ γε , εἶπεν , ἐκείνων μονήν 0 .
ἰδών ποτ Ὀλυμπιονίκην πρόβατα νέμοντα , ταχέως , εἶπεν , ὦ βέλτιστε , μετέβης ἀπὸ τῶν Ὀλυμπίων ἐπὶ τὰ Νέμεα .
ἐρωτηθεὶς διὰ τί οἱ ἀθληταὶ ἀναίσθητοί εἰσιν , ἔφη , ὅτι κρέασιν ὑείοις καὶ βοείοις ἀνῳκοδόμηνται .
ᾔτει ποτὲ ἀνδριάντα ·
ἐρωτηθεὶς δὲ διὰ τί τοῦτο ποιεῖ , μελετῶ , εἶπεν , ἀποτυγχάνειν .
αἰτῶν τινα  καὶ γὰρ τοῦτο πρῶτον ἐποίει διὰ τὴν ἀπορίαν  ἔφη , εἰ μὲν καὶ ἄλλῳ δέδωκας , δὸς κ ἀμοί ·
εἰ δὲ μή , ἀπ ἐμοῦ ἄρξαι 0 .
ἐρωτηθείς ποτε ὑπὸ τυράννου ποῖος εἴη ἀμείνων χαλκὸς εἰς ἀνδριάντα , ἔφη , ἀφ οὗ Ἁρμόδιος καὶ Ἀριστογείτων ἐχαλκεύθησαν .
ἐρωτηθεὶς πῶς χρῆται Διονύσιος τοῖς φίλοις , ἔφη , ὡς θυλάκοις , τοὺς μὲν πλήρεις κρημνῶν , τοὺς δὲ κενοὺς ῥίπτων 0 1 .
νεογάμου ἐπιγράψαντος ἐπὶ τὴν οἰκίαν , ὁ τοῦ Διὸς παῖς καλλίνικος Ἡρακλῆς ἐνθάδε κατοικεῖ .
μηδὲν εἰσίτω κακόν ·
ἐπέγραψε ·
μετὰ τὸν πόλεμον ἡ συμμαχία 0 .
τὴν φιλαργυρίαν εἶπε μητρόπολιν πάντων τῶν κακῶν .
ἄσωτον θεασάμενος ἐν πανδοκείῳ ἐλάας ἐσθίοντ ἔφη , εἰ οὕτως ἠρίστας , οὐκ ἂν οὕτως ἐδείπνεις .
τοὺς ἀγαθοὺς ἄνδρας θεῶν εἰκόνας εἶναι 0 ·
τὸν ἔρωτα σχολαζόντων ἀσχολίαν 0 .
ἐρωτηθεὶς τί ἄθλιον ἐν βίῳ , ἔφη , γέρων ἄπορος 0 .
ἐρωτηθεὶς τί τῶν θηρίων κάκιστα δάκνει , ἔφη , τῶν μὲν ἀγρίων συκοφάντης , τῶν δὲ ἡμέρων κόλαξ 0 .
ἰδών ποτε δύο κενταύρους κάκιστα ἐζωγραφημένους ἔφη ·
πότερος τούτων Χείρων ἐστί ;
τὸν πρὸς χάριν λόγον ἔφη μελιτίνην ἀγχόνην εἶναι .
τὴν γαστέρα Χάρυβδιν ἔλεγε τοῦ βίου .
ἀκούσας ποτὲ ὅτι Διδύμων ὁ αὐλητὴς μοιχὸς ἑάλω , ἄξιος , ἔφη , ἐκ τοῦ ὀνόματος κρέμασθαι 0 .
ἐρωτηθεὶς διὰ τί τὸ χρυσίον χλωρόν ἐστιν , ἔφη , ὅτι πολλοὺς ἔχει τοὺς ἐπιβουλεύοντας .
ἰδὼν γυναῖκα ἐν φορείῳ , οὐ κατὰ τὸ θηρίον , ἔφη , ἡ γαλεάγρα 0 .
ἰδών ποτε δραπέτην ἐπὶ φρέατι καθήμενον ἔφη , μειράκιον , βλέπε μὴ ἐμπέσῃς .
ἰδὼν  μειρακύλλιον  ἱματιοκλέπτην ἐν τῷ βαλανείῳ ἔφη , ἐπ ἀλειμμάτιον ἢ ἐπ ἄλλ ἱμάτιον ;
ἰδών ποτε γυναῖκας ἀπ ἐλαίας ἀπηγχονισμένας , εἴθε γάρ , ἔφη , πάντα τὰ δένδρα τοιοῦτον καρπὸν ἤνεγκεν .
ἰδὼν λωποδύτην ἔφη , τἰπτε σὺ ὧδε , φέριστε 0 ;
ἦ τινα συλήσων νεκύων κατατεθνηώτων 0 ;
ἐρωτηθεὶς εἰ παιδισκάριον ἢ παιδάριον ἔχοι , ἔφη , οὔ ·
τοῦ δὲ εἰπόντος , ἐὰν οὖν ἀποθάνῃς , τίς σε ἐξοίσει ;
ἔφη , ὁ χρῄζων τῆς οἰκίας 0 .
μειράκιον εὔμορφον ἀφυλάκτως ἰδὼν κοιμώμενον , νύξας , ἐπέγειραι , ἔφη , μή τίς τοι εὕδοντι μεταφρένῳ ἐν δόρυ πήξῃ .
πρὸς τὸν πολυτελῶς ὀψωνοῦντα , ὠκύμορος δή μοι , τέκος , ἔσσεαι , οἷ ἀγοράζεις ;
πλάτωνος περὶ ἰδεῶν διαλεγομένου καὶ ὀνομάζοντος τραπεζότητα καὶ κυαθότητα , ἐγώ , εἶπεν , ὦ Πλάτων , τράπεζαν μὲν καὶ κύαθον ὁρῶ ·
τραπεζότητα δὲ καὶ κυαθότητα οὐδαμῶς 0 ·
καὶ ὅς , κατὰ λόγον , ἔφη ·
οἷς μὲν γὰρ κύαθος καὶ τράπεζα θεωρεῖται , ὀφθαλμοὺς ἔχεις ·
ᾧ δὲ τραπεζότης καὶ κυαθότης βλέπεται , νοῦν οὐκ ἔχεις .
ἐρωτηθεὶς ὑπό τινος , ποῖός τίς σοι Διογένης δοκεῖ 0 ;
σωκράτης , εἶπε , μαινόμενος .
ἐρωτηθεὶς ποίῳ καιρῷ δεῖ γαμεῖν , ἔφη , τοὺς μὲν νέους μηδέπω , τοὺς δὲ πρεσβυτέρους μηδεπώποτε 0 .
ἐρωτηθεὶς τί θέλοι κονδύλου λαβεῖν , περικεφαλαίαν , ἔφη .
μειράκιον ἰδὼν καλλωπιζόμενον ἔφη , εἰ μὲν πρὸς ἄνδρας , ἀτυχεῖς 0 ·
εἰ δὲ πρὸς γυναῖκας , ἀδικεῖς 0 .
ἰδών ποτε μειράκιον ἐρυθριῶν , θάρρει , ἔφη ·
τοιοῦτόν ἐστι τῆς ἀρετῆς τὸ χρῶμα .
δυοῖν ποτε νομικοῖν ἀκούσας τοὺς δύο κατέκρινεν , εἰπὼν τὸν μὲν κεκλοφέναι , τὸν δὲ μὴ ἀπολωλεκέναι .
ἐρωτηθεὶς ποῖον οἶνον ἡδέως πίνει , ἔφη , τὸν ἀλλότριον .
πρὸς τὸν εἰπόντα , πολλοί σου καταγελῶσιν , ἀλλ ἐγώ , ἔφη , οὐ καταγελῶμαι .
πρὸς τὸν εἰπόντα κακὸν εἶναι τὸ ζῆν , οὐ τὸ ζῆν , εἶπεν , ἀλλὰ τὸ κακῶς ζῆν 0 .
πρὸς τοὺς συμβουλεύοντας τὸν ἀποδράντα αὐτοῦ δοῦλον ζητεῖν , γελοῖον , ἔφη , εἰ Μάνης μὲν χωρὶς Διογένους ζῇ , Διογένης δὲ χωρὶς Μάνου οὐ δυνήσεται 0 .
ἀριστῶν ἐλάας , πλακοῦντος ἐπεισενεχθέντος , ῥίψας φησίν , ὦ ξένε , τυράννοις ἐκποδὼν μεθίστασο ·
καὶ ἄλλοτε , μάστιξεν δ ἐλάαν .
ἐρωτηθεὶς ποταπὸς εἴη κύων ;
ἔφη πεινῶν μὲν Μελιταῖος , χορτασθεὶς δὲ Μολοττικός , τούτων οὓς ἐπαινοῦντες οἱ πολλοὶ οὐ τολμῶσι διὰ τὸν πόνον συνεξιέναι αὐτοῖς ἐπὶ τὴν θήραν ·
οὕτως οὐ δ ἐμοὶ δύνασθε συμβιοῦν διὰ τὸν φόβον τῶν ἀλγηδόνων .
ἐρωτηθεὶς εἰ οἱ σοφοὶ πλακοῦντα ἐσθίουσι , πάντα , εἶπεν , ὡς καὶ οἱ λοιποὶ ἄνθρωποι 0 .
ἐρωτηθεὶς διὰ τί προσαίταις μὲν ἐπιδιδόασι , φιλοσόφοις δὲ οὔ , ἔφη , ὅτι χωλοὶ μὲν καὶ τυφλοὶ γενέσθαι ἐλπίζουσι , φιλοσοφῆσαι δ οὐδέποτε 0 .
φιλάργυρον ᾔτει ·
τοῦ δὲ βραδύνοντος , ἄνθρωπε , εἶπεν , εἰς τροφήν σε αἰτῶ , οὐκ εἰς ταφήν .
ὀνειδιζόμενός ποτε ἐπὶ τῷ παραχαράξαι τὸ νόμισμα ἔφη , ἦν ποτε χρόνος ἐκεῖνος ὅτ ἤμην ἐγὼ τοιοῦτος ὁποῖος σὺ νῦν 0 ·
ὁποῖος δ ἐγὼ νῦν , σὺ οὐδέποτε 0 .
καὶ πρὸς ἄλλον ἐπὶ τῷ αὐτῷ ὀνειδίσαντα , καὶ γὰρ ἐνεούρουν θᾶττον , ἀλλὰ νῦν οὔ 0 .
Εἰς Μύνδον ἐλθὼν καὶ θεασάμενος μεγάλας τὰς πύλας , μικρὰν δὲ τὴν πόλιν , ἄνδρες Μύνδιοι , ἔφη , κλείσατε τὰς πύλας , μὴ ἡ πόλις ὑμῶν ἐξέλθῃ .
θεασάμενός ποτε πορφυροκλέπτην πεφωραμένον ἔφη , ἔλλαβε πορφύρεος θάνατος καὶ Μοῖρα κραταιή .
κρατέρου ἀξιοῦντος πρὸς αὐτὸν ἀπιέναι , ἀλλὰ βούλομαι , ἔφη , ἐν Ἀθήναις ἅλα λείχειν ἢ παρὰ Κρατέρῳ τῆς πολυτελοῦς τραπέζης ἀπολαύειν .
ἀναξιμένει τῷ ῥήτορι παχεῖ ὄντι προσελθών , ἐπίδος καὶ ἡμῖν , ἔφη , τοῖς πτωχοῖς τῆς γαστρός ·
καὶ γὰρ αὐτὸς κουφισθήσῃ καὶ ἡμᾶς ὠφελήσεις .
διαλεγομένου ποτὲ τοῦ αὐτοῦ τάριχος προτείνας περιέσπασε τοὺς ἀκροατάς ·
ἀγανακτοῦντος δέ , τὴν Ἀναξιμένους , ἔφη , διάλεξιν ὀβολοῦ τάριχος διαλέλυκεν .
ὀνειδιζόμενός ποτε ὅτι ἐν ἀγορᾷ ἔφαγεν , ἐν ἀγορᾷ γάρ , ἔφη , καὶ ἐπείνησα 0 .
ἔνιοι δὲ τούτου φασὶν εἶναι κ ἀκεῖνο , ὅτι Πλάτων θεασάμενος αὐτὸν λάχανα πλύνοντα , προσελθὼν ἡσυχῆ εἴποι αὐτῷ ·
εἰ Διονύσιον ἐθεράπευες , οὐκ ἂν λάχανα ἔπλυνες ·
τὸν δ ἀποκρίνασθαι ὁμοίως ἡσυχῆ , καὶ σὺ εἰ λάχανα ἔπλυνες , οὐκ ἂν Διονύσιον ἐθεράπευες .
πρὸς τὸν εἰπόντα , οἱ πλείους σου καταγελῶσι , κ ἀκείνων τυχόν , εἶπεν , οἱ ὄνοι 0 ·
ἀλλ οὔ τ ἐκεῖνοι τῶν ὄνων ἐπιστρέφονται , οὔ τ ἐγὼ ἐκείνων 0 .
θεασάμενός ποτε μειράκιον φιλοσοφοῦν , εὖγε , εἶπεν , ὅτι τοὺς τοῦ σώματος ἐραστὰς ἐπὶ τὸ τῆς ψυχῆς κάλλος μετάγεις 0 .
θαυμάζοντός τινος τὰ ἐν Σαμοθράκῃ ἀναθήματα , ἔφη , πολλῷ ἂν ἦν πλείω εἰ καὶ οἱ μὴ σωθέντες ἀνετίθεσαν ·
οἱ δὲ τοῦτο Διαγόρου φασὶ τοῦ Μηλίου .
εὐμόρφῳ μειρακίῳ ἀπιόντι εἰς συμπόσιον ἔφη , χείρων ἐπανήξεις ·
τοῦ δ ἐπανελθόντος καὶ τῇ ἑξῆς εἰπόντος , καὶ ἀπῆλθον καὶ χείρων οὐκ ἐγενόμην , ἔφη , Χείρων μὲν οὔ , Εὐρυτίων δέ 0 .
δύσκολον ᾔτει ·
τοῦ δ εἰπόντος , ἐάν με πείσῃς 0 ·
ἔφη , εἴ σε ἐδυνάμην πεῖσαι , ἔπεισα ἄν σε ἀπάγξασθαι .
ἐπανήρχετο ἐκ Λακεδαίμονος εἰς Ἀθήνας ·
πρὸς οὖν τὸν πυθόμενον , ποῖ καὶ πόθεν 0 ;
ἐκ τῆς ἀνδρωνίτιδος , εἶπεν , εἰς τὴν γυναικωνῖτιν 0 .
ἐπανῄει ἀπ Ὀλυμπίων ·
πρὸς οὖν τὸν πυθόμενον εἰ ὄχλος εἴη πολύς , πολὺς μέν , εἶπεν , ὁ ὄχλος , ὀλίγοι δ οἱ ἄνθρωποι 0 1 .
τοὺς ἀσώτους εἶπε παραπλησίους εἶναι συκαῖς ἐπὶ κρημνῷ πεφυκυίαις , ὧν τοῦ καρποῦ ἄνθρωπος μὲν οὐκ ἀπογεύεται , κόρακες δὲ καὶ γῦπες ἐσθίουσι .
φρύνης Ἀφροδίτην χρυσῆν ἀναθείσης ἐν Δελφοῖς φασὶ τοῦτον ἐπιγράψαι , ἀπὸ τῆς τῶν Ἑλλήνων ἀκρασίας .
ἀλεξάνδρου ποτὲ ἐπιστάντος αὐτῷ καὶ εἰπόντος , ἐγώ εἰμι Ἀλέξανδρος ὁ μέγας βασιλεύς , κ ἀγώ , φησί , Διογένης ὁ κύων .
ἐρωτηθεὶς τί ποιῶν κύων καλεῖται , ἔφη , τοὺς μὲν διδόντας σαίνων , τοὺς δὲ μὴ διδόντας ὑλακτῶν , τοὺς δὲ πονηροὺς δάκνων .
ἀπὸ συκῆς ὠπώριζε ·
τοῦ δὲ φυλάττοντος εἰπόντος , αὐτόθεν πρῴην ἄνθρωπος ἀπήγξατο , ἐγὼ οὖν , φησίν , αὐτὴν καθαρῶ .
ἰδὼν Ὀλυμπιονίκην εἰς ἑταίραν πυκνότερον ἀτενίζοντα , ἴδε , ἔφη , κριὸν Ἀρειμάνιον ὡς ὑπὸ τοῦ τυχόντος κορασίου τραχηλίζεται .
τὰς εὐπρεπεῖς ἑταίρας ἔλεγε θανασίμῳ μελικράτῳ παραπλησίας εἶναι .
ἀριστῶντι αὐτῷ ἐν ἀγορᾷ οἱ περιεστῶτες συνεχὲς ἔλεγον , κύον ·
ὁ δέ , ὑμεῖς , εἶπεν , ἐστὲ κύνες , οἵ με ἀριστῶντα περιεστήκατε .
δύο μαλακῶν περικρυπτομένων αὐτὸν ἔφη , μὴ εὐλαβεῖσθε ·
κύων τευτλία οὐ τρώγει .
περὶ παιδὸς πεπορνευκότος ἐρωτηθεὶς πόθεν εἴη , Τεγεάτης , ἔφη 0 .
ἀφυῆ παλαιστὴν θεασάμενος ἰατρεύοντα ἔφη , τί τοῦτο 0 ;
ἢ ἵνα τούς ποτέ σε νικήσαντας νῦν καταβάλῃς 0 ;
θεασάμενος υἱὸν ἑταίρας λίθον εἰς ὄχλον βάλλοντα , πρόσεχε , ἔφη , μὴ τὸν πατέρα πλήξῃς .
δείξαντος αὐτῷ παιδαρίου μάχαιραν ἣν εἰλήφει παρ ἐραστοῦ , ἡ μὲν μάχαιρα , ἔφη , καλή , ἡ δὲ λαβὴ αἰσχρά 0 1 ·
ἐπαινούντων τινῶν τὸν ἐπιδόντα αὐτῷ ἔφη , ἐμὲ δ οὐκ ἐπαινεῖτε τὸν ἄξιον λαβεῖν .
ἀπαιτούμενος ὑπό τινος τρίβωνα ἔφη , εἰ μὲν ἐχαρίσω , ἔχω ·
εἰ δ ἔχρησας , χρῶμαι .
ὑποβολιμαίου τινὸς εἰπόντος αὐτῷ ὅτι χρυσὸν ἔχοι ἐν τῷ ἱματίῳ , ναί , ἔφη , διὰ τοῦτο αὐτὸ ὑποβεβλημένος κοιμᾷ .
ἐρωτηθεὶς τί αὐτῷ περιγέγονεν ἐκ φιλοσοφίας , ἔφη , εἰ καὶ μηδὲν ἄλλο , τὸ γοῦν πρὸς πᾶσαν τύχην παρεσκευάσθαι 0 1 .
ἐρωτηθεὶς πόθεν εἴη , κοσμοπολίτης , ἔφη .
θυόντων τινῶν τοῖς θεοῖς ἐπὶ τῷ υἱὸν γενέσθαι , ἔφη , περὶ δὲ τοῦ ποδαπὸς ἐκβῇ οὐ θύετε ;
ἔρανόν ποτ ἀπαιτούμενος πρὸς τὸν ἐρανάρχην ἔφη , τοὺς ἄλλους ἐράνιζ , ἀπὸ δ Ἕκτορος ἴσχεο χεῖρας .
τὰς ἑταίρας ἔφη βασιλέων εἶναι βασιλίσσας ·
πράττειν γὰρ ὅ τι ἂν δόξῃ αὐταῖς 0 .
ψηφισαμένων Ἀθηναίων Ἀλέξανδρον Διόνυσον , κ ἀμέ , ἔφη , Σάραπιν ποιήσατε .
πρὸς τὸν ὀνειδίζοντα ὅτι εἰς τόπους ἀκαθάρτους εἰσίοι , καὶ γὰρ ὁ ἥλιος , ἔφη , εἰς τοὺς ἀποπάτους , ἀλλ οὐ μιαίνεται 0 .
ἐν ἱερῷ δειπνῶν , μεταξὺ ῥυπαρῶν ἄρτων παρατεθέντων , ἄρας αὐτοὺς ἔρριψεν , εἰπὼν εἰς ἱερὸν μηδὲν δεῖν ῥυπαρὸν εἰσιέναι .
πρὸς τὸν εἰπόντα , οὐδὲν εἰδὼς φιλοσοφεῖς , ἔφη , εἰ καὶ προσποιοῦμαι σοφίαν , καὶ τοῦτο φιλοσοφεῖν ἐστι .
πρὸς τὸν συνιστάντα τὸν παῖδα καὶ λέγοντα ὡς εὐφυέστατός ἐστι καὶ τὰ ἤθη κράτιστος , τί οὖν , εἶπεν , ἐμοῦ χρῄζει ;
τοὺς λέγοντας μὲν τὰ σπουδαῖα , μὴ ποιοῦντας δέ , ἔλεγε μηδὲν διαφέρειν κιθάρας ·
καὶ γὰρ ταύτην μή τ ἀκούειν μή τ αἰσθάνεσθαι .
εἰς θέατρον εἰσῄει ἐναντίος τοῖς ἐξιοῦσιν ·
ἐρωτηθεὶς δὲ διὰ τί , τοῦτο , ἔφη , ἐν παντὶ τῷ βίῳ ἐπιτηδεύω ποιεῖν 0 .
ἰδών ποτε νεανίσκον θηλυνόμενον , οὐκ αἰσχύνῃ , ἔφη , χείρονα τῆς φύσεως περὶ σεαυτοῦ βουλευόμενος ;
ἡ μὲν γάρ σε ἄνδρα ἐποίησε , σὺ δὲ σεαυτὸν βιάζῃ γυναῖκα εἶναι .
ἰδὼν ἄφρονα ψαλτήριον ἁρμοζόμενον οὐκ αἰσχύνῃ , ἔφη , τοὺς μὲν φθόγγους τῷ ξύλῳ προσαρμόττων , τὴν δὲ ψυχὴν εἰς τὸν βίον μὴ ἁρμόττων 0 ;
πρὸς τὸν εἰπόντα , ἀνεπιτήδειός εἰμι πρὸς φιλοσοφίαν , τί οὖν , ἔφη , ζῇς , εἰ τοῦ καλῶς ζῆν μὴ μέλει σοι ;
πρὸς τὸν καταφρονοῦντα τοῦ πατρός , οὐκ αἰσχύνῃ , ἔφη , καταφρονῶν τούτου δι ὃν μέγα φρονεῖς 0 ;
ἰδὼν εὐπρεπῆ νεανίσκον ἀπρεπῶς λαλοῦντα , οὐκ αἰσχύνῃ , ἔφη , ἐξ ἐλεφαντίνου κολεοῦ μολυβδίνην ἕλκων μάχαιραν 0 ;
ὀνειδιζόμενος ὅτι ἐν καπηλείῳ πίνει , καὶ γὰρ ἐν κουρείῳ , φησί , κείρομαι .
ὀνειδιζόμενος ὅτι παρ Ἀντιπάτρου τριβώνιον ἔλαβεν , ἔφη , οὔτοι ἀπόβλητ ἐστὶ θεῶν ἐρικυδέα δῶρα .
πρὸς τὸν ἐνσείσαντα αὐτῷ δοκόν , εἶτα εἰπόντα , φύλαξαι , πλήξας αὐτὸν τῇ βακτηρίᾳ εἶπε , φύλαξαι .
πρὸς τὸν λιπαροῦντα τὴν ἑταίραν , τί θέλεις , ἔφη , τυχεῖν , ὦ ταλαίπωρε , οὗ τὸ ἀποτυχεῖν ἄμεινόν ἐστι ;
πρὸς τὸν μυριζόμενον , βλέπε , εἶπε , μὴ ἡ τῆς κεφαλῆς σου εὐωδία δυσωδίαν σου τῷ βίῳ παράσχῃ .
τοὺς μὲν οἰκέτας ἔφη τοῖς δεσπόταις , τοὺς δὲ φαύλους ταῖς ἐπιθυμίαις δουλεύειν .
ἐρωτηθεὶς διὰ τί ἀνδράποδα ἐκλήθη , ὅτι , φησί , τοὺς πόδας ἀνδρῶν εἶχον , τὴν δὲ ψυχὴν ὁποίαν σὺ νῦν ὁ ἐξετάζων 0 .
ἄσωτον ᾔτει μνᾶν ·
πυθομένου δὲ διὰ τί τοὺς μὲν ἄλλους ὀβολὸν αἰτεῖ , αὐτὸν δὲ μνᾶν , ὅτι , εἶπε , παρὰ μὲν τῶν ἄλλων πάλιν ἐλπίζω λαβεῖν , παρὰ δὲ σοῦ θεῶν ἐν γούνασι κεῖται εἰ πάλιν λήψομαι 0 .
ὀνειδιζόμενος ὅτι αὐτὸς αἰτεῖ , Πλάτωνος μὴ αἰτοῦντος , κ ἀκεῖνος , εἶπεν , αἰτεῖ , ἀλλ ἄγχι σχὼν κεφαλήν , ἵνα μὴ πευθοίαθ οἱ ἄλλοι .
ἰδὼν τοξότην ἀφυῆ παρὰ τὸν σκοπὸν ἐκάθισεν , εἰπών , ἵνα μὴ πληγῶ τοὺς ἐρῶντας ἔφη πρὸς ἡδονὴν ἀτυχεῖν .
ἐρωτηθεὶς εἰ κακὸν ὁ θάνατος , πῶς , εἶπε , κακός , οὗ παρόντος οὐκ αἰσθανόμεθα 0 ;
πρὸς Ἀλέξανδρον ἐπιστάντα καὶ εἰπόντα , οὐ φοβῇ με ;
τί γάρ , εἶπεν , εἶ ;
ἀγαθὸν ἢ κακόν 0 ;
τοῦ δὲ εἰπόντος , ἀγαθόν , τίς οὖν , εἶπε , τὸ ἀγαθὸν φοβεῖται 0 ;
τὴν παιδείαν εἶπε τοῖς μὲν νέοις σωφροσύνην , τοῖς δὲ πρεσβυτέροις παραμυθίαν , τοῖς δὲ πένησι πλοῦτον , τοῖς δὲ πλουσίοις κόσμον εἶναι 0 1 2 .
πρὸς Διδύμωνα τὸν μοιχὸν ἰατρεύοντά ποτε κόρης ὀφθαλμόν , ὅρα , φησί , μὴ τὸν ὀφθαλμὸν τῆς παρθένου θεραπεύων τὴν κόρην φθείρῃς .
εἰπόντος τινὸς ὅτι ὑπὸ τῶν φίλων ἐπιβουλεύεται , καὶ τί δεῖ πράττειν , ἔφη , εἰ δεήσει τοῖς φίλοις καὶ τοῖς ἐχθροῖς ὁμοίως χρῆσθαι ;
ἐρωτηθεὶς τί κάλλιστον ἐν ἀνθρώποις , ἔφη , παρρησία 0 .
εἰσελθὼν εἰς διδασκάλου καὶ Μούσας μὲν ἰδὼν πολλάς , μαθητὰς δὲ ὀλίγους , σὺν θεοῖς , ἔφη , διδάσκαλε , πολλοὺς μαθητὰς ἔχεις .
εἰώθει δὲ πάντα ποιεῖν ἐν τῷ μέσῳ , καὶ τὰ Δήμητρος καὶ τὰ Ἀφροδίτης .
καὶ τοιούτους τινὰς ἠρώτα λόγους ·
εἰ τὸ ἀριστᾶν μηδέν ἐστιν ἄτοπον , οὐ δ ἐν ἀγορᾷ ἐστιν ἄτοπον ·
οὐκ ἔστι δ ἄτοπον τὸ ἀριστᾶν ·
οὐ δ ἐν ἀγορᾷ ἄρα ἐστὶν ἄτοπον .
χειρουργῶν τ ἐν τῷ μέσῳ συνεχές , εἴθε ἦν , ἔλεγε , καὶ τὴν κοιλίαν παρατριψάμενον τοῦ λιμοῦ παύσασθαι ·
ἀναφέρεται δὲ καὶ ἄλλα εἰς αὐτόν , ἃ μακρὸν ἂν εἴη καταλέγειν πολλὰ ὄντα .
διττὴν δ ἔλεγεν εἶναι τὴν ἄσκησιν , τὴν μὲν ψυχικήν , τὴν δὲ σωματικήν ·
ταύτην καθ ἣν ἐν γυμνασίᾳ συνεχεῖ γινόμεναι φαντασίαι εὐλυσίαν πρὸς τὰ τῆς ἀρετῆς ἔργα παρέχονται .
εἶναι δ ἀτελῆ τὴν ἑτέραν χωρὶς τῆς ἑτέρας , οὐδὲν ἧττον εὐεξίας καὶ ἰσχύος ἐν τοῖς προσήκουσι γενομένης , ὡς περὶ τὴν ψυχὴν καὶ περὶ τὸ σῶμα 0 1 2 .
παρετίθετο δὲ τεκμήρια τοῦ ῥᾳδίως ἀπὸ τῆς γυμνασίας ἐν τῇ ἀρετῇ καταγίνεσθαι ·
ὁρᾶν τε γὰρ ἔν τε ταῖς τέχναις ταῖς βαναύσοις καὶ ταῖς ἄλλαις οὐ τὴν τυχοῦσαν ὀξυχειρίαν τοὺς τεχνίτας ἀπὸ τῆς μελέτης περιπεποιημένους τούς τ αὐλητὰς καὶ τοὺς ἀθλητὰς ὅσον ὑπερφέρουσιν ἑκάτεροι τῇ ἰδίᾳ πονήσει τῇ συνεχεῖ , καὶ ὡς οὗτοι εἰ μετήνεγκαν τὴν ἄσκησιν καὶ ἐπὶ τὴν ψυχήν , οὐκ ἂν ἀνωφελῶς καὶ ἀτελῶς ἐμόχθουν 0 .
Οὐδέν γε μὴν ἔλεγε τὸ παράπαν ἐν τῷ βίῳ χωρὶς ἀσκήσεως κατορθοῦσθαι , δυνατὴν δὲ ταύτην πᾶν ἐκνικῆσαι .
δέον οὖν ἀντὶ τῶν ἀχρήστων πόνων τοὺς κατὰ φύσιν ἑλομένους ζῆν εὐδαιμόνως , παρὰ τὴν ἄνοιαν κακοδαιμονοῦσι 0 .
καὶ γὰρ αὐτὴ τῆς ἡδονῆς ἡ καταφρόνησις ἡδυτάτη προμελετηθεῖσα , καὶ ὥσπερ οἱ συνεθισθέντες ἡδέως ζῆν , ἀηδῶς ἐπὶ τ οὐναντίον μετίασιν , οὕτως οἱ τ οὐναντίον ἀσκηθέντες ἥδιον αὐτῶν τῶν ἡδονῶν καταφρονοῦσι 0 .
τοιαῦτα διελέγετο καὶ ποιῶν ἐφαίνετο , ὄντως νόμισμα παραχαράττων , μηδὲν οὕτω τοῖς κατὰ νόμον ὡς τοῖς κατὰ φύσιν διδούς ·
τὸν αὐτὸν χαρακτῆρα τοῦ βίου λέγων διεξάγειν ὅνπερ καὶ Ἡρακλῆς , μηδὲν ἐλευθερίας προκρίνων 0 .
πάντα τῶν σοφῶν εἶναι λέγων καὶ τοιούτους λόγους ἐρωτῶν οἵους ἄνω προειρήκαμεν ·
πάντα τῶν θεῶν ἐστι ·
φίλοι δὲ τοῖς σοφοῖς οἱ θεοί 0 ·
πάντα ἄρα τῶν σοφῶν 0 .
περί τε τοῦ νόμου ὅτι χωρὶς αὐτοῦ οὐχ οἷόν τε πολιτεύεσθαι 0 ·
οὐ γάρ φησιν ἄνευ πόλεως ὄφελός τι εἶναι ἀστείου ·
ἀστεῖον δὲ ἡ πόλις 0 ·
νόμου δὲ ἄνευ πόλεως οὐδὲν ὄφελος 0 ·
ἀστεῖον ἄρα ὁ νόμος 0 .
εὐγενείας δὲ καὶ δόξας καὶ τὰ τοιαῦτα πάντα διέπαιζε , προκοσμήματα κακίας εἶναι λέγων ·
μόνην τε ὀρθὴν πολιτείαν εἶναι τὴν ἐν κόσμῳ 0 .
ἔλεγε δὲ καὶ κοινὰς εἶναι δεῖν τὰς γυναῖκας , γάμον μηδένα νομίζων , ἀλλὰ τὸν πείσαντα τῇ πεισθείσῃ συνεῖναι ·
κοινοὺς δὲ διὰ τοῦτο καὶ τοὺς υἱέας 0 .